Eurykydé

Eurykydé alebo Eurykyda ( – Eurykydé, Eurykyda) je v gréckej mytológii dcéra élidskeho kráľa Endymióna.Pausanias, Periégésis tés Hellados, 5,1,4.

Eurykydé mala troch súrodencov, bratov Paióna, Epeia a  Aitóla. Keď jej brat élidský kráľ Epeios náhle zomrel bez potomka po meči, na trón nastúpil ďalší z jej bratov Aitólos, ktorý tiež nevládol dlho, lebo na pohrebných hrách v Lykosúrii neúmyselne zabil Apida, syna Iasóna a musel sa vzdať trónu. Na kráľovský trón po ňom zasadol Éleios, syn Eurykydy a boha Poseidóna a Aitólos krajinu opustil. Eurykydin syn Éleios sa tak stal vládcom krajiny nazvanej po Epeiovi, ale jeho ľud krajinu onedlho pomenoval po ňom na Élis.Pausanias, Periégésis tés Hellados, 5,1,8.

Podľa antického autora Pausania, Eurykydin syn bol otcom élidskeho kráľa Augiáša,Pausanias, Periégésis tés Hellados, 5,1,9. známeho hroznou špinou v jeho chlievoch, vyčistenie ktorých bolo jednou z dvanáctich úloh zadaných mykénskym kráľom Eurystheom hrdinovi Heraklovi.

 Referencie a bibliografia 

Kategória:Postavy gréckej mytológie